ANUNȚ DE INFORMARE

Societatea Helix LS S.R.L. anunță derularea unor acțiuni de dezinsecție dezinfecție și deratizare  în Municipiul Câmpulung Moldovenesc, în perioada 13 - 14 iulie 2026.
Astfel, potrivit unui comunicat de presă, în conformitate cu Programul Unitar de Acțiune și cu prevederile legislative în vigoare vă informăm asupra faptului că în perioada 13 - 14 iulie 2026, în intervalul orar  22:00 - 01:00, Helix LS S.R.L. va efectua acțiunile de:
DEZINSECȚIE EXTERIOARĂ PE DOMENIUL PUBLIC ȘI PRIVAT AL MUNICIPIULUI CÂMPULUNG MOLDOVENESC.

Substanța utilizată pentru dezinsecția exterioară este: Solfac Trio EC 140 NF, avizată de Ministerul Sănătății, cu o concentrație a soluției de lucru de 1.2 litri/300 litri de apă, pentru combaterea țânțarilor. Acestea nu sunt toxice pentru oameni și animale, sunt biodegradabile aplicate în mediul exterior.
„Rugăm cetățenii, în special copiii, persoanele vârstnice, cardiace, astmatice sau alergice la diverși compuși chimici, să își ia toate măsurile pentru a nu intra în raza directă de acțiune a utilajelor de pulverizat. De asemenea, rugăm proprietarii locuințelor cu ferestre situate la o distanță de maxim 20 de metri față de aliniamentul stradal să țină ferestrele închise în perioada 13 - 14 iulie 2026 în intervalul orar 22:00 - 01:00.”
În caz de inhalare, contact cu pielea, ochii sau ingerare, măsurile se va respecta:
Pentru produsul Solfac Trio EC 140 NF:
Inhalare: Duceți subiectul la aer curat. Dacă respirația se oprește, faceți respirație artificială. Sunați imediat un medic.
Contactul cu pielea: Scoateti hainele contaminate. Se va face imediat duș. Spălați hainele contaminate înainte de a le refolosi.
Contactul cu ochii: Scoateți lentilele de contact. Spălați imediat cu multă apă timp de cel puțin 15 minute, deschizând bine pleoapele. Consultați un medic dacă problema persistă.
Ingerare: Apelați imediat un medic. NU se va induce stare de vomă. Nu administrați nimic care nu este autorizat în mod expres de medic.
Deratizarea exterioară se va realiza prin amplasarea de raticid Rodex Pasta Bait în stații de intoxicare din plastic, cu cheie, etichetate, în 09-10 iunie 2026. Dozaj 100 g/stație de intoxicare. Antidot în caz de ingerare accidental de raticid: Vitamina K1.

Crescătorii de albine sunt rugați ca în perioada efectuării serviciilor de dezinsecție să ia toate măsurile pentru protejarea familiilor de albine, în caz contrar  Helix LS S.R.L. și Primăria Municipiului Câmpulung Moldovenesc sunt absolvite de orice responsabilitate.
În cazul în care conditiile meteorologice vor împiedica desfășurarea acestor acțiuni, perioada de efectuare a activităților va fi reprogramată.
Rugăm cetățenii din raza administrativ teritorială a Municipiului Câmpulung Moldovenesc să respecte măsurile indicate în prezentul anunț.
Pentru informații suplimentare sau clarificări vă stăm la dispoziție la nr. de telefon 0731 851 541 sau e-mail: helixls.office@gmail.com, au transmis reprezentanții Helix LS SRL.
